Kan man lægge vinylgulv i vådrum?
Du kan godt få vinylgulve i dine vådrum, men da vinylen skal svejses sammen, skal det udføres af en professionel. Før du hyrer en, skal du sikre, at vedkommende har svejsercertifikat. Hvis du vil spare lidt, kan du selv skære vinylet ud og lægge det på gulvet, så fagmanden kun skal svejse samlingerne. Men husk at tjekke at det er okay med den gulvlægger, du hyrer. Husk også at vælge en vinyltype, der er godkendt til vådrum. Det sikrer du ved at tjekke, at vinylen er GVK-godkendt.